CELEX: 62007CA0011
Language: et
Date: 2008-09-11 00:00:00
Title: Kohtuasi C-11/07: Euroopa Kohtu (kolmas koda) 11. septembri 2008 . aasta otsus (Hof van Beroep te Genti (Belgia) eelotsusetaotlus) — Hans Eckelkamp, Natalie Eckelkamp, Monica Eckelkamp, Saskia Eckelkamp, Thomas Eckelkamp, Jessica Eckelkamp ja Joris Eckelkamp versus Belgische Staat (Kapitali vaba liikumine — EÜ artiklid 56 ja 58 — Pärandimaks — Kinnisvara ülemineku maksu arvutamist käsitlevad siseriiklikud õigusnormid, mis ei võimalda kinnisasja väärtusest maha arvata seda kinnisasja puudutavaid hüpoteegiga seotud kohustusi, kui pärandaja elas oma surma hetkel teises liikmesriigis — Piirang — Õigustatus — Puudumine)

8.11.2008   
            
            
               ET
            
            
               Euroopa Liidu Teataja
            
            
               C 285/6
            
         Euroopa Kohtu (kolmas koda) 11. septembri 2008. aasta otsus (Hof van Beroep te Genti (Belgia) eelotsusetaotlus) — Hans Eckelkamp, Natalie Eckelkamp, Monica Eckelkamp, Saskia Eckelkamp, Thomas Eckelkamp, Jessica Eckelkamp ja Joris Eckelkamp versus Belgische Staat
   (Kohtuasi C-11/07) (1)
   
   (Kapitali vaba liikumine - EÜ artiklid 56 ja 58 - Pärandimaks - Kinnisvara ülemineku maksu arvutamist käsitlevad siseriiklikud õigusnormid, mis ei võimalda kinnisasja väärtusest maha arvata seda kinnisasja puudutavaid hüpoteegiga seotud kohustusi, kui pärandaja elas oma surma hetkel teises liikmesriigis - Piirang - Õigustatus - Puudumine)
   (2008/C 285/09)
   Kohtumenetluse keel: hollandi
   Eelotsusetaotluse esitanud kohus
   Hof van Beroep te Gent
   Põhikohtuasja pooled
   
      Hagejad: Hans Eckelkamp, Natalie Eckelkamp, Monica Eckelkamp, Saskia Eckelkamp, Thomas Eckelkamp, Jessica Eckelkamp ja Joris Eckelkamp
   
      Kostja: Belgische Staat
   Kohtuasja ese
   Eelotsusetaotlus — Hof van Beroep te Gent — EÜ artiklite 12, 17, 18, 56 ja 58 tõlgendamine — Kinnisasja pärandimaksu arvutamist käsitlevad siseriiklikud õigusnormid, mis ei võimalda kinnisasja väärtusest maha arvata seda kinnisasja puudutavaid hüpoteegiga seotud kohustusi, kui pärandaja elas oma surma hetkel teises liikmesriigis
   Resolutiivosa
   EÜ artikleid 56 ja 58 tuleb nende koostoimes tõlgendada nii, et nendega on vastuolus niisugused siseriiklikud õigusnormid nagu põhikohtuasjas kõne all olevad normid, mis käsitlevad liikmesriigis asuvalt kinnisasjalt tasutava pärandimaksu ja vara ülemineku maksu arvutamist ning ei näe ette võimalust seda kinnisasja koormavate võlgade mahaarvamiseks, juhul kui pärandaja ei elanud oma surma hetkel mitte selles riigis, vaid teises liikmesriigis, samas kui niisugune mahaarvamise võimalus on ette nähtud siis, kui asjassepuutuv isik elas oma surma hetkel riigis, kus asub päritav kinnisasi.
   
      (1)  ELT C 56, 10.3.2007.